หุ้นไทยสัปดาห์หน้ายืนเหนือ 1,400 จุด
นักวิเคราะห์คาดการณ์หุ้นไทยสัปดาห์หน้ายังสดใส แนวรับ 1,400 จุด แนวต้าน 1,430 จุด
5 ม.ค. 2556

นักวิเคราะห์คาดการณ์หุ้นไทยสัปดาห์หน้ายังสดใส แนวรับ 1,400 จุด แนวต้าน 1,430 จุด
บริษัทหลักทรัพย์กสิกรไทย จำกัด และบริษัทศูนย์วิจัยกสิกรไทย จำกัด มองแนวโน้มหุ้นไทยสัปดาห์หน้า ระหว่างวันที่ 7-11 ม.ค. 2555  ดัชนีมีโอกาสที่จะปรับตัวขึ้น โดยขึ้นอยู่กับพัฒนาการเศรษฐกิจของประเทศแกนหลัก สำหรับเครื่องชี้เศรษฐกิจสหรัฐฯ ที่สำคัญ ได้แก่ เครื่องชี้ภาคอสังหาริมทรัพย์และดุลการค้า ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,400 จุด ขณะที่แนวต้านคาดว่าจะอยู่ที่ 1,430 จุด ตามลำดับ
ดัชนี SET ปรับเพิ่มขึ้นสู่ระดับสุงสุดในรอบ 17 ปี หลังสภาครองเกรสผ่านร่างแก้ปัญหา Fiscal Cliff ทั้งนี้ ดัชนีหุ้นไทยปิดที่ระดับ 1,416.66 จุด เพิ่มขึ้น 1.78% จากสัปดาห์ก่อน ด้านมูลค่าการซื้อขายเฉลี่ยต่อวันเพิ่มขึ้น 68.77% จากสัปดาห์ก่อน มาอยู่ที่ 45,746.14 ล้านบาท โดยนักลงทุนต่างชาติซื้อสุทธิ ขณะที่นักลงทุนสถาบัน  นักลงทุนรายย่อย และบัญชีบริษัทหลักทรัพย์ขายสุทธิ ส่วนตลาดหลักทรัพย์ MAI ปิดที่ 421.28 จุด เพิ่มขึ้น 1.35% จากสัปดาห์ก่อน
ตลาดหุ้นไทยปรับเพิ่มขึ้นต่อเนื่องในวันพุธและวันศุกร์ หลังจากหยุดทำการช่วงเทศกาลปีใหม่ โดยได้รับแรงหนุนจากการที่สภาครอเกรสผ่านร่างแก้ปัญหา Fiscal Cliff ท่ามกลางภาวะที่นักลงทุนต่างชาติเข้าซื้อหุ้นไทยอย่างต่อเนื่อง